1942 թվականին Հյուսիսային Կովկասի պարտիզանների շարքերում էր կիրովաբադցի Անահիտ Շահնազարյանը: Լեռներում, կիրճերում եւ դժվարանցանելի անտառներում, ձմռան դաժան պայմաններում կտրելով հարյուրավոր կիլոմետր տարածություն` Անահիտը մասնակցել է ճանապարհներ ականապատելու, կամուրջներ եւ ռազմամթերքի պահեստներ պայթեցնելու դիվերսիոն գործողություններին: Անվախ պարտիզանը զոհվում է գիշերային ռմբակոծության ժամանակ: